**שלום לכולם!**

**להלן תקצירים של הקורסים השונים ביום רביעי:**

**גינת ירק על מאדים** **עם אסף רגב**

התיישבות בני אדם על מאדים היא כבר לא מדע בדיוני. מיטב המדענים עומלים על מנת ליצור אפשרות לקיום חיים אנושיים מחוץ לכדור הארץ.

אחד האתגרים המשמעותיים שעומדים בפני המתיישבים העתידיים במאדים הוא תזונה, או ליתר דיוק, כיצד ניתן לגדל מזון מחוץ לכדור הארץ.

בקורס גינת ירק על מאדים נחקור לעומק את שיטת הגידול שבה עתידים לגדול צמחי מאכל בכוכבי לכת שונים- הידרופוניקה, נגדל צמחים, נערוך מחקרים ונתכנן ונבנה מערכת הידרופונית חדשה פה בשלומי (שאולי בעתיד תשוגר למאדים).

**מדע בצלחת** **עם זכיה ואקים**

הקורס הזה יעסוק בהיבטים מדעיים של מזון ובישול,נלמד ונחקור מתוך התנסות ובישול ביחד. נשתמש במדע ככלי חינוכי-חברתי,על מנת להעצים את התלמידים ולסייע להם לפתח יכולות של חשיבה רציונלית. תוך כדי הם רוכשים מיומנויות נוספות לחיים, כמו עבודה בצוות, חקירה, למידה וחשיבה ביקורתית. ירכשו מדע על הרכבי התזונה והמאכלים שאוכלים ביום יום ,העצמת תלמידים תורמת גם לחיזוק הביטחון והדימוי העצמי שלהם ומעודדת את השתלבותם במסגרת.

הקורס הזה יספק הבנה מקיפה של ההיבטים המדעיים של מזון ובישול. באמצעות התנסות מעשית

ולמידה שיתופית, התלמידים יצברו ידע על הרכב התזונה והמזונות שהם צורכים על בסיס יומי. הקורס

גם שם דגש על פיתוח מיומנויות חיים חשובות כמו עבודת צוות, חקירה, למידה וחשיבה

**חווה קטנה גדולה** **עם אסף רגב**

בלי ששמנו כמעט לב, יש לנו חווה חקלאית אמיתית פה בשלומי- חווה קטנה אבל גדולה.  במהלך הקורס נכיר את כל מרכיבי החווה שלנו- חממה, גינת ירק הידרופונית, ערוגות צמחים ותבלינים, מיכלי מחזור לפסולת אורגנית ועוד. נלמד איך מגדלים ירקות וצמחי מאכל בשיטות מתקדמות וייחודיות. נזרע בחממה זרעי ירקות נדירים, נגדל אותם במערכות השונות שלנו וכמובן שנטעם, נאכל ונכין שלל מאכלים טעימים- מהגינה לצלחת.

**אוריגמי- מסע של נפש וידיים עם לייא סלאלחא**

בקורס מסע של נפש וידיים נפגוש את העולם של אומנות קיפולי הנייר היפנית, נקפל דפים בצבעים שונים ונעצב אותם בייחודיות, נהפוך אותם לתוצרים של דגמים שונים ומקסימים כמו קופסאות, כוכבים ופרחים. נקפל דגמים מגוונים מהקל לקשה, דגמים דו ותלת ממדיים שדרכם נחווה את הגיאומטריה ונהפוך אותה למוחשית. נלמד מושגי אוריגמי חדשים כמו: קיפול ספר וקיפול מעטפה. נפעיל חשיבה רבה, רמת דיוק וקואורדינציה גבוהה, עקביות והתמדה. נפתח יכולת הבנת הוראות, קשר בין סיבה לתוצאה, יכולת סבלנות ויצירתיות. נתמוך ונעזור אחד לשני בכיף ובשמחה.

**קורס מייקינג** **עם אסף רגב**

המוטו של תנועת המייקינג (making) העולמית הוא: make! than talk .

אז אמנם בקורס שלנו נדבר מדי פעם, אבל בעיקר נעשה. נביא לידי ביטוי את היצירתיות והרעיונות שלנו על מנת לפתח וליצור משהו בעצמנו.

מה זה המשהו הזה? כל דבר שמעניין ומרגש אתכם ליצור, שיכול להביא ערך אמיתי ולפתור בעיות קיימות, או סתם רק לשם מטרות בידור ושעשוע. העיקר שתהיו בתשוקה ליצירה.

המייקינג משלב בין יכולות טכנולוגיות כגון הדפסת תלת מימד,  לבין מיומנויות "לואו טק"- ניסורים, הברגות, סריגה ואפילו קדרות.

נפגוש מגוון של חומרי גלם, נרכוש כלים חדשים ומיומנויות מעניינות, נתכנן, ניצור ונדבק יחדיו בחיידק המייקינג.

**מאסטר שף עם זכיה ואקים**

הקורס שלנו יעסוק בשילוב בין הביטים מדעיים של מזון ובישול וסיפק לתלמידים חוויה שמשלבת בין הידע התיאורטי לבין התנסות מעשית במטבח, באמצעות עבודת יד ויצירת מזון ובישול ממדינות שונות. התלמידים יחקרו על ידי ניסוי וטעימה, ירכשו מיומנויות לחיים, שיתוף פעולה ועבודה בצוות, חקירה, למידה וחשיבה ביקורתית.

**צילום יצירתי: עם ריהאן עמאר**

בקורס צילום יצירתי לומדים עקרונות הצילום הבסיסיים ובשימוש באפליקציה לעריכת תמונות, במהלך הקורס, התלמידים מובאים לעולם הצילום ולומדים על תכנון התמונה, שליטה באור, פוקוס, מסגרת, והשפעת זווית הצילום על התמונה. התלמידים מתרגלים ומשפרים את יכולותיהם בעריכת תמונות באמצעות אפליקציה מתקדמת לעריכה והעלמת תקלות בתמונות. הם לומדים להשתמש בכלים וטכניקות שונות כגון כיוון הבהירות והניגודיות, תיקון גוונים וצבעים, צילום יציב. הקורס מאמץ גם את היכולת היצירתית של התלמידים בעריכת התמונות, על מנת להפוך אותן לייחודיות ומרהיבות. התלמידים מוזמנים להביא את רעיונותיהם ואישיותם לתהליך העריכה, ולשפר ולהביא את הביטוי האישי שלהם לתמונות, במהלך הקורס, נמצא דגש על פיתוח מיומנויות רגשיות. זה כולל יכולת לנהל רגשות, להתמודד עם לחצים ולהתגבר על אתגרים נפשיים. התלמידים מתפתחים ביכולת לתת מענה תחושתי ולהיות רגישים לרגשות ולצרכים של אחרים, התלמידים לומדים לתקשר ולשתף פעולה בצוותים, לשמוע ולהבין אחד את השני, לתמוך ולעזור לחברים ולפתח יכולת לעבוד יחד ולקחת חלק בקהילה. בסיום הקורס, התלמידים יהיו מסוגלים לצלם תמונות מרהיבות ולשפר אותן באמצעות העריכה המתקדמת באפליקציה.

**היצירה בממד השלישי: עם ריהאן עמאר**

בקורס היצירה בממד השלישי התלמידים לומדים איך לעצב וליצור בתלת מימד. במהלך הקורס, התלמידים מתרגלים ומתפתחים במגוון מיומנויות העוסקות בתהליך היצירתי והטכני של התלת מימד, התלמידים מקבלים כלים וטכניקות לפיתוח היצירתיות בתחום התלת מימד, הם מובילים למציאת רעיונות חדשים, עיצוב אובייקט ויצירת אובייקט תלת מימדי ברמה גבוהה, התלמידים מתרגלים בשימוש בכלים ותוכנות מתקדמות לעיצוב תלת מימדי, כגון תוכנות לעיצוב גרפי ודפוס תלת מימדי. הם מתמודדים עם טכניקות עיצוב מתקדמות כגון מודלים, טקסטורות, תאורה ומיפוי, על מנת ליצור עיצובים מורכבים ומותאמים, התלמידים מפתחים את יכולת החשיבה המרחבית והפרספקטיבית בעיצוב תלת מימדי. הם מבינים ומתמודדים עם הגיונות מרחביים, קשרים ותהליכים תלת מימדיים באופן יצירתי.

**אנימציה קלאסית: " סרט אנלוגי בזמן דיגיטלי"... עם עינת קרני**

האנימציה הקלאסית פותחת בפנינו עולם שלם של דמיון, יצירה וקסם ללא גבולות. תחום זה מכיל בתוכו את כל תחומי האמנות השונים החל מכתיבת סיפור, מבע קולנועי, צילום, משחק ותנועה, פיסול, ציור, עריכת תמונה וסאונד. נרכוש מיומנויות אמנויתיות ונעבוד על מוטוריקה עדינה. נפתח תפיסה טכנולוגית ונלמד מושגים מקצועיים באנגלית שהרי התוכנה באנגלית.

במהלך השנה ניצור סרטי stopmotion ונלמד טכניקות שונות. נשתמש במגוון חומרים, כגון: חפצים, תחפושות, פלסטלינה, מגזרות נייר, חול צבעוני ועוד.

אנימציה קלאסית היא טכניקה בה יוצרים תמונה אחרי תמונה, לכן היא כלי נפלא לפיתוח סבלנות כיוון שהתוצאה קסומה!

יצירת סרטים מתרחשת בצוותים ויש בה חלוקת תפקידים. מכאן שיצירת סרטים מפתחת מיומנויות חברתיות, כמו שיתוף פעולה ויצירת קשרים חדשים. התחום החברתי הינו חלק בלתי נפרד מלימוד האנימציה הקלאסית משום שעבודת צוות טובה היא המפתח להצלחת היצירה.

בכל סיום פרויקט נערוך צפיה ביקורתית ונלמד לתת משוב מקצועי לחברינו תוך שמירה על כבוד והעצמה. נחדד מיומנויות של חשיבה ביקורתית והבעתה בצורה חיובית.

**הרפתקאות עם סקראץ עם ריהאן עמאר**

קורס סקראץ הוא תוכנית לימודים שמטרתה ללמד את התלמידים את יסודות התכנות והפיתוח באמצעות סביבת התכנות הוויזואלית הפשוטה והקלה לשימוש של סקראץ. במהלך הקורס, התלמידים מתנהלים באווירה יצירתית ומעוררת השראה, ולומדים ליצור משחקים, סימולציות, אנימציות ויישומים אינטראקטיביים דרך סביבת התכנות הידידותית והמותאמת של סקראץ.

במסגרת הקורס, התלמידים מקבלים מיומנויות רבות, לומדים ומבינים את היסודות הבסיסיים של התכנות וליצור קודים באמצעות הבנת לוגיקה ופקודות בסיסיות, לפתח רעיונות חדשניים ולישם יצירתיות ביצירת הפרויקטים המשתתפים בהם, לבנות את המבנה והתכנון המקדים של הפרויקטים ולצרף גרפיקה ואנימציה באופן יצירתי, להבין בעיות ואתגרים בתכנות ולמצוא פתרונות יעילים ויצירתיים להם.

**משחקי תיאטרון: עם עינת קרני**

אמנויות הבמה מאפשרות מרחב הבעה, יצירה ופורקן. יחד עם זאת, המשחק תורם לבניית הביטחון העצמי של הילד ומעצים אותו.

נשתחרר ונאפשר לעצמנו להשתעשע ולהתבטא מבלי להתבייש או לבייש. נהיה שייכים לקבוצה בה יש כבוד הדדי, תמיכה ועזרה לחבר ונחקור מצבים חברתיים ורגשיים דרך משחקי תפקידים. נחווה תרגילי דרמה דרכם נתבונן ביצירת דרמה דרך הגוף, המילה והפעולה. נתנסה במשחק דרך טקסט לבן, אימפרוביזציה, פנטומימה, דמיון מודרך ועוד.

לתיאטרון תפקיד חשוב בעולם האמנות אך לא פחות חשוב תפקידו בחיי המתבגרים שלנו, שכן דרך התאטרון אנו לומדים את עצמנו, אותנו מול חברים, ומחזקים מיומנות חשובה לחיים כמו משחק בפני קבוצת חברים.

**עיצוב מוצר עם אלינה כהן**

העולם שסובב אותנו לרוב הוא תוצר של מעשה ידי האדם, ותוכנן על ידי מעצבי מוצר רבים. חלקי הטבע שאנחנו פוגשים בחיי היום-יום שלנו לרוב גם הם מעוצבים ומתוכננים על-ידי מעצבי גונון ונוף. ככה שרוב החיים אנחנו מעבירים בתוך סביבה מעוצבת לצרכי אנוש, לטוב ולרע. נלמד לפתח מודעות באילו מובנים העיצוב משרת אותנו, ואיפה הוא פוגע באיכות חיינו, נפתח מבט ביקורתי כלפי הסביבה המעובדת שלנו ונחדד חשיבה ונרכוש כלים כדי לנסות לשפר את סביבתנו הקרובה בעתיד. נחשוב על חומרים, וגם על המוצרים עצמם, וננסה לגייס את החשיבה לשיפור העתיד. נקים חברות סטארט-אף שמפתחות מוצרים שיכולים לשפר את החוויה שלנו כבני אדם בתוך סביבתנו הקרובה.

**תמונע עם נטע קונס**

בקרוס נצא מנוקדת מבט של צילום הסטילס אל טכנולוגית הוידאו. באמצעות צילום סטילס אנחנו מקפיאים ומשמרים רגע מהמציאות ואילו הוידאו מאפשר לנו לשמר תנועה בתוך קובץ דיגיטלי. הוידאו תפס חלק משמעותי בחיינו והטכנולוגיה משמשת אותנו כיום כמעט בכל תיעוד ושיתוף חיינו. בקורס נלמד איך לספר סיפור, נשתמש במושגים כמו סטורי בורד,  נצפה בחומרים להשראה  וננהל עליהם שיחה והתנסות. בנוסף נרכוש כלים טכניים בצילום ובעריכת וידיאו באפליקציות השונות.

**אדריכלות עם אלינה כהן**

הסביבה **האורבנית** היא דינאמית מצד אחד וקבועה מצד שני. דינאמית מכיוון שתהליך הבניה ושינויים בתכנון העירוני מתרחשים כל הזמן ומלווים אותנו במהלך החיים: אנחנו ערים לשינויים, ולצמיחה של השכונות החדשות ופיתוח תשתיות, ואנחנו גדלים לצד המבנים הקבועים שנבנו הרבה לפי שהגענו לעיר ויישארו גם הרבה אחרינו. השילוב הזה של סביבה דינאמית עם סביבה קבועה מאפשר לנו לפתח חשיבה על השינויים שנוכל לבצע בעתיד בסביבה האורבנית ונהפוך אותה ליותר מתאימה לעידן החדש, עידן המודעות ושינוי סביבתי ורוחני. נלמד לתכנן בנין שקשור לסביבה ולצרכים האמיתיים שלנו, נתמקד בעיצוב פנים או תכנון בניין לפי בחירתנו ונוכל להעמיק בחשיבה על החומרים המתאימים לעתיד הקרוב, לשינויי האקלים ולצרכים החדשים של בני האדם.

**אמנות עם אלינה כהן**

אמנות עוברת שינוי תמידי ומחפשת חומרים לרעיונות חדשים בהתאם לתקופה. עם השינויים שהחברה האנושית עוברת בתקופה האחרונה אמנות מתחילה לתפוס מקום מרכזי ומשמעותי: לצד ההתפתחות הטכנולוגית ושילוב של אינטליגנציה מלאכותית בחיי היום-יום, שאמורה בעתיד להחליף מקצועות רבים ולהשאיר את בני האדם מחוץ לתמונה, תחומי האמנות יהפכו למרכז משמעותי שמבדיל בין האדם למכונה, ומאפשר לאדם לבוא לידי ביטוי באופן מיטבי, לפתח חשיבה יצירתית שנבדלת משמעותית מחשיבה של מכונה ולהמשיך להוביל את התהליך הטכנולוגי לכיוונים שרצויים לחברה האנושית. ייתכן שיכולת והצורך של האדם באמנות תהפוך העתיד למכרעת במאבק בין האדם למכונה, ותיתן לאדם יתרון משמעותי במאבק כזה. נתמקד במשמעויות של האמנות לא רק להוסיף יופי ושמחה לחיים שלנו, אלא נראה באמנות כלי משמעותי לחקר העצמי ולפיתוח יכולות להשפיע דרך האמנות על הסביבה שלנו ועל מהלך חיינו האישיים והחברתיים.

חומר דיגיטלי עם נטע קונס